શહેરના નવા બસ સ્ટેશનમાં શુક્રવારથી પાસનું કામ કરતાં કોમ્પ્યુટરનું સર્વર ઠપ થઇ ગયું હતું. જેને લઇ પાસ કઢાવવા આવેલા વિદ્યાર્થીઓને એસટીના ફરજ પરના કર્મચારીઓએ જૂના ડેપોમાંથી પાસ કઢાવવા જણાવ્યું હતું. પરંતુ જૂના ડેપોનું સર્વર પણ કામ ન કરતાં વિદ્યાર્થીઓ ફરી નવા ડેપોથી પાસ મેળવી લેવા ફરજ પરના કર્મચારીઓએ જણાવ્યું હતું. ઠપ થયેલા સર્વરના કારણે બંને ડેપો વચ્ચે વિદ્યાર્થીઓ ધક્કે ચડ્યા હતા. શનિવાર અને રવિવારની બે દિવસની રજા બાદ વિદ્યાર્થીઓ સોમવારે ફરી પાસ કઢાવવા આવ્યા હતા. પરંતુ સર્વર ડાઉનની સ્થિતિ યથાવત રહેતાં તેઓ ફરી ધક્કે ચડ્યા હોવાનું વિદ્યાર્થીઓએ જણાવ્યું હતું. જોકે, બે દિવસ બાદ મંગળવારે સર્વર રાબેતા મુજબ થયુ હતુ.